LIETUVOS POLICIJOS GENERALINIS KOMISARAS

ĮSAKYMAS

DĖL LIETUVOS POLICIJOS GENERALINIO KOMISARO

2006 M. GEGUŽĖS 12 D. ĮSAKYMO NR. 5-V-296 „DĖL IEŠKOMŲ GINKLŲ

REGISTRO ĮSTEIGIMO IR JO NUOSTATŲ PATVIRTINIMO“ PAKEITIMO

2018 m. sausio 26 d. Nr. 5-V-74

Vilnius

P a k e i č i u Ieškomų ginklų registro nuostatus, patvirtintus Lietuvos policijos generalinio komisaro 2006 m. gegužės 12 d. įsakymu Nr. 5-V-296 „Dėl Ieškomų ginklų registro įsteigimo ir jo nuostatų patvirtinimo“, ir išdėstau juos nauja redakcija (pridedama).

Policijos generalinio komisaro pavaduotojas,

atliekantis policijos generalinio komisaro funkcijas	Rimantas Bobinas

SUDERINTA Informacinės visuomenės plėtros komiteto prie Susisiekimo ministerijos 2017-06-26 raštu Nr. S-497

SUDERINTA Informatikos ir ryšių departamento prie Lietuvos Respublikos vidaus reikalų ministerijos 2017-11-16 raštu Nr. 9R-2927 SUDERINTA Valstybinės duomenų apsaugos inspekcijos 2017-12-20 raštu Nr. 2R-8101 (3.33.E)

PATVIRTINTA

Lietuvos policijos generalinio komisaro 2006 m. gegužės 12 d. įsakymu

Nr. 5-V-296

(Lietuvos policijos generalinio komisaro

2018 m. sausio 26 d.

įsakymo Nr. 5-V-74 redakcija)

IEŠKOMŲ GINKLŲ REGISTRO NUOSTATAI

I SKYRIUS

BENDROSIOS NUOSTATOS

1. Ieškomų ginklų registro nuostatai (toliau – Nuostatai) reglamentuoja Ieškomų ginklų registro (toliau – IGR) paskirtį, objektus, IGR valdytoją ir tvarkytoją, jų teises ir pareigas, IGR duomenų ir informacijos tvarkymą, IGR sąveiką su kitais registrais ir valstybės informacinėmis sistemomis, IGR duomenų ir informacijos saugą, IGR duomenų ir informacijos teikimą, IGR finansavimą, reorganizavimą ir likvidavimą.

2. IGR – policijos žinybinis registras, kurio paskirtis – informacinių technologijų priemonėmis registruoti registro objektus, rinkti, kaupti, apdoroti, sisteminti, saugoti, naudoti ir teisės aktų nurodytais atvejais teikti fiziniams ir juridiniams asmenims registro duomenis, informaciją, registrui pateiktus dokumentus ir (ar) jų kopijas.

3. Nuostatuose vartojamos sąvokos apibrėžtos Lietuvos Respublikos policijos įstatyme, Lietuvos Respublikos valstybės informacinių išteklių valdymo įstatyme (toliau – VIIVĮ) ir Lietuvos Respublikos ginklų ir šaudmenų kontrolės įstatyme bei kituose teisės aktuose.

4. Asmens duomenų tvarkymo IGR tikslas – užtikrinti efektyvią nusikalstamų veikų ir kitų teisės pažeidimų, susijusių su ieškomais ginklais, prevenciją, atskleidimą ir tyrimą, taip pat su tokiais teisės pažeidimais susijusių asmenų, įvykių, vietų ir kitų faktų apskaitą, būtiną šioms funkcijoms tinkamai atlikti.

5. IGR duomenys tvarkomi vienoje (centrinėje) IGR duomenų bazėje.

6. IGR tvarkomas vadovaujantis:

6.1. VIIVĮ;

6.2. Lietuvos Respublikos asmens duomenų teisinės apsaugos įstatymu (toliau – ADTAĮ);

6.3. Lietuvos Respublikos ginklų ir šaudmenų kontrolės įstatymu;

6.4. Lietuvos Respublikos policijos įstatymu;

6.5. Lietuvos Respublikos baudžiamojo proceso kodeksu;

6.6. Registrų steigimo, kūrimo, reorganizavimo ir likvidavimo tvarkos aprašu, patvirtintu Lietuvos Respublikos Vyriausybės 2012 m. liepos 18 d. nutarimu Nr. 881 „Dėl Registrų steigimo, kūrimo, reorganizavimo ir likvidavimo tvarkos aprašo patvirtinimo“;

6.7. Ieškomų transporto priemonių, numeruotų daiktų bei individualius požymius turinčių daiktų ir dokumentų bei ginklų paieškos vykdymo ir duomenų tvarkymo procedūrų aprašu, patvirtintu Lietuvos policijos generalinio komisaro 2007 m. rugpjūčio 24 d. įsakymu Nr. 5-V-574 „Dėl Ieškomų transporto priemonių, numeruotų daiktų bei individualius požymius turinčių daiktų ir dokumentų bei ginklų paieškos vykdymo ir duomenų tvarkymo procedūrų aprašo patvirtinimo“ (toliau – Procedūrų aprašas);

6.8. Asmens duomenų tvarkymo policijos įstaigose taisyklėmis, patvirtintomis Lietuvos policijos generalinio komisaro 2015 m. spalio 28 d. įsakymu Nr. 5-V-964 „Dėl Asmens duomenų tvarkymo policijos įstaigose taisyklių patvirtinimo“;

6.9. Nuostatais ir kitais teisės aktais, reglamentuojančiais IGR tvarkymą.

II SKYRIUS

IGR VALDYTOJAS IR TVARKYTOJAS, JŲ TEISĖS IR PAREIGOS

7. IGR valdytojas – Policijos departamentas prie Lietuvos Respublikos vidaus reikalų ministerijos (toliau – Policijos departamentas), kuris yra ir IGR asmens duomenų valdytojas.

8. IGR tvarkytojai:

8.1. Policijos departamentas;

8.2. policijos įstaigos;

8.3. Lietuvos kriminalinės policijos biuras;

8.4. Informatikos ir ryšių departamentas prie Lietuvos Respublikos vidaus reikalų ministerijos (toliau – Informatikos ir ryšių departamentas).

9. Policijos departamentas kaip IGR valdytojas ir tvarkytojas atlieka VIIVĮ nustatytas funkcijas, turi šiame įstatyme nurodytas teises ir pareigas ir ADTAĮ nustatytas teises ir pareigas, susijusias su asmens duomenų tvarkymu, taip pat:

9.1. sudaro IGR duomenų teikimo sutartis, o duomenų teikimo automatiniu būdu sutartis – suderinęs jas su Informatikos ir ryšių departamentu;

9.2. teikia IGR duomenis IGR duomenų gavėjams – centriniams valstybinio administravimo subjektams ir kitiems IGR duomenų gavėjams, veikiantiems visoje valstybės teritorijoje, įstatymų nustatyta tvarka turintiems teisę juos gauti, bei užsienio valstybėms;

9.3. organizuoja IGR kompiuterinės, programinės, komunikacinės įrangos įsigijimą, paskirsto šią įrangą policijos įstaigoms, nustato šios įrangos priežiūros reikalavimus;

9.4. organizuoja IGR sąveiką su susijusiais registrais ir valstybės informacinėmis sistemomis, įskaitant ir reikalingų programinių priemonių parengimą;

9.5. suteikia prieigos teises IGR naudotojams;

9.6. pagal kompetenciją organizuoja ir koordinuoja IGR naudotojų mokymą;

9.7. vykdo IGR duomenų tvarkytojų atliekamų veiksmų patikrą.

10. IGR tvarkytojai, kurie taip pat yra ir asmens duomenų tvarkytojai, – policijos įstaigos, Lietuvos kriminalinės policijos biuras, – atlieka VIIVĮ nustatytas funkcijas, turi šiame įstatyme nurodytas teises ir pareigas, ADTAĮ nustatytas teises ir pareigas, susijusias su asmens duomenų tvarkymu, taip pat:

10.1. teikia siūlymus IGR valdytojui dėl IGR funkcionalumo, dalyvauja tobulinant, diegiant IGR programines priemones;

10.2. teikia siūlymus IGR valdytojui dėl IGR tvarkymą reglamentuojančių teisės aktų rengimo ar tobulinimo;

10.3. teikia duomenis IGR duomenų gavėjams pagal IGR valdytojų ir duomenų gavėjų sudarytas sutartis;

10.4. teikia registro duomenis tarptautinėms Europolo, Interpolo ir kitoms teisėsaugos institucijoms, Europos Sąjungos valstybių narių juridiniams asmenims, turintiems teisę gauti registro duomenis, išskyrus tuos duomenis, kurių teikimą riboja įstatymai, kiti teisės aktai (teikia tik Lietuvos kriminalinės policijos biuras);

10.5. atlieka kitus Nuostatuose ir kituose teisės aktuose nustatytus veiksmus.

11. Informatikos ir ryšių departamentas, kaip IGR tvarkytojas, užtikrina tinkamą IGR veikimą ir atlieka šias funkcijas:

11.1. suteikia IGR tarnybinių stočių, kuriose veikia IGR naudotojų administravimo, naudotojų atliktų veiksmų audito programos, vyksta IGR sąveikavimas su susijusiais registrais ir valstybės informacinėmis sistemomis ir kita programine įranga, funkcionuoja duomenų kaupyklos, vykdomas duomenų perdavimas Vidaus reikalų telekomunikaciniu tinklu (toliau – VRTT), išteklius ir vykdo jų techninę priežiūrą;

11.2. pagal kompetenciją užtikrina IGR tvarkomų ir VRTT perduodamų duomenų saugą;

11.3. pagal kompetenciją užtikrina IGR sąveiką su susijusiais registrais ir informacinėmis sistemomis ir gaunamų duomenų atnaujinimą;

11.4. atlieka IGR tarnybinių stočių, kuriose veikia IGR programinė įranga, duomenų kaupyklų ir telekomunikacinės įrangos techninę priežiūrą;

11.5. naudojant technines ir programines priemones užtikrina IGR naudotojų atliekamų veiksmų audito funkcijas;

11.6. kartu su IGR valdytoju rengia IGR duomenų teikimo automatiniu būdu sutartis.

III SKYRIUS

IGR OBJEKTAI, JŲ DUOMENYS IR INFORMACIJA

12. IGR objektai:

12.1. ieškomi pavogti, pamesti, dingę be žinios ar bet kuriuo kitu būdu savininko, naudotojo ar valdytojo prarasti šaunamieji ginklai, kurie gali būti identifikuojami pagal jų individualius požymius;

12.2. fizinių ar juridinių asmenų rasti ir policijai perduoti ar policijos pareigūnams atliekant tarnybines funkcijas rasti ar paimti šaunamieji ginklai.

13. IGR kaupiami ir tvarkomi ginklo, ginklo savininko, naudotojo – fizinio ar juridinio asmens, leidimo laikyti (nešiotis) ginklus, taip pat tyrimo duomenys ir informacija:

13.1. Registro objekto identifikavimo registre kodas (formuojamas automatiškai).

13.2. Registro objektas (ieškomas ginklas, rastas ginklas).

13.3. Registro objekto įregistravimo registre data (formuojamas automatiškai).

13.4. Registro objekto išregistravimo registre data (formuojamas automatiškai).

13.5. Duomenų įrašymo, keitimo registre datos (formuojamas automatiškai).

13.6. Ginklo duomenys:

13.6.1. detalės tipas (pasirenkama iš sąrašo);

13.6.2. ginklo rūšis (pasirenkama iš ginklų rūšių klasifikatoriaus);

13.6.3. kita rūšis;

13.6.4. ginklo kategorija (pasirenkama iš kategorijų sąrašo);

13.6.5. gamintojas (pasirenkama iš ginklo gamintojų klasifikatoriaus);

13.6.6. kitas gamintojas;

13.6.7. ginklo paskirtis (pasirenkama iš sąrašo);

13.6.8. ginklo modelis (pasirenkama iš ginklų modelių klasifikatoriaus);

13.6.9. kitas modelis;

13.6.10. transliteruotas ginklo modelio pavadinimas;

13.6.11. ginklo numeris, jeigu ginklas numeruotas;

13.6.12. pastaba dėl ginklo numerio būklės;

13.6.13. transliteruotas ginklo numeris;

13.6.14. kalibras ir jo matavimo vienetas (pasirinkimas iš ginklo kalibro ir šovinio tipo klasifikatoriaus);

13.6.15. užrakto (spynos) numeris, jeigu užraktas (spyna) numeruotas;

13.6.16. pastaba dėl užrakto (spynos) numerio būklės;

13.6.17. vamzdžio numeris, jeigu vamzdis numeruotas;

13.6.18. pastaba dėl vamzdžio numerio būklės;

13.6.19. keičiamo vamzdžio (vamzdžių) numeris (numeriai), jeigu keičiamas vamzdis (vamzdžiai) numeruotas (numeruoti);

13.6.20. pastaba dėl keičiamo vamzdžio (vamzdžių) numerio (numerių) būklės;

13.6.21. ginklo pagaminimo metai, jeigu žinomi;

13.6.22. šalis gamintoja (pasirinkimas iš valstybių klasifikatoriaus);

13.6.23. ypatingos (individualios) ginklo žymės;

13.6.24. skaitmeninis ginklo atvaizdas (fotografija, brėžinys, piešinys);

13.6.25. registro objekto identifikavimo kodai susijusiuose registruose:

13.6.25.1. identifikavimo kodas Policijos licencijuojamos veiklos informacinėje sistemoje;

13.6.25.2. identifikavimo kodas Ginklų registre;

13.6.25.3. žyma, kad ginklas susijusiuose registruose neregistruotas;

13.6.26. kiti ginklo duomenys (įvedami laisva forma).

13.7. Ginklo savininko, naudotojo – fizinio asmens duomenys:

13.7.1. fizinio asmens kodas;

13.7.2. vardas (vardai);

13.7.3. pavardė (pavardės);

13.7.4. gimimo data;

13.7.5. pilietybė;

13.7.6. lytis;

13.7.7. gyvenamoji vieta;

13.7.8. asmens kategorija (ginklo savininkas, ginklo naudotojas);

13.7.9. valstybė (pasirenkama iš valstybių klasifikatoriaus).

13.8. Leidimo laikyti (nešiotis) ginklus duomenys:

13.8.1. ginklas registruotas (pasirenkama iš registrų sąrašo);

13.8.2. leidimą išdavusi policijos įstaiga (pasirenkama iš policijos ir ikiteisminio tyrimo įstaigų sąrašo);

13.8.3. leidimo numeris;

13.8.4. leidimo išdavimo data;

13.8.5. valdytojo kategorija (ginklo savininkas, ginklo naudotojas);

13.8.6. filialas (juridinio asmens pavadinimas, laisva forma įvedami duomenys).

13.9. Ginklo savininko, valdytojo – juridinio asmens duomenys:

13.9.1. juridinio asmens kodas;

13.9.2. juridinio asmens teisinė forma (pasirinkimas iš juridinių asmenų tipų klasifikatoriaus);

13.9.3. juridinio asmens (filialo) pavadinimas (laisva forma įvedami duomenys);

13.9.4. buveinės adresas (laisva forma įvedami duomenys);

13.9.5. valstybė (pasirenkama iš valstybių klasifikatoriaus).

13.10. Tyrimo duomenys:

13.10.1. įvykio tipas:

13.10.1.1. ginklo praradimas:

13.10.1.1.1. ginklo pametimas;

13.10.1.1.2. ginklo pagrobimas (vagystė, plėšimas, kita nusikalstama veika);

13.10.1.2. ginklo radimas:

13.10.1.2.1. fizinių ar juridinių asmenų ginklų radimas;

13.10.1.2.2. ginklų radimas ar paėmimas policijos pareigūnams vykdant tarnybines funkcijas;

13.10.2. įvykio identifikavimo kodas Policijos registruojamų įvykių registre;

13.10.3. pranešimo apie įvykį registracijos duomenys:

13.10.3.1. policijos įstaiga, užregistravusi pranešimą (pasirinkimas iš policijos ir ikiteisminio tyrimo įstaigų sąrašo;

13.10.3.2. registracijos data;

13.10.3.3. registracijos numeris;

13.10.3.4. įvykio vieta (pasirenkama iš sąrašo);

13.10.3.5. kita vieta;

13.10.3.6. valstybė (pasirenkama iš valstybių klasifikatoriaus);

13.10.3.7. savivaldybė;

13.10.3.8. seniūnija;

13.10.3.9. vietovė;

13.10.3.10. gatvė;

13.10.3.11. namas;

13.10.3.12. butas;

13.10.3.13. trumpas pranešimo turinys (pranešimo esmės aprašymas);

13.10.4. apie įvykį pranešęs asmuo:

13.10.4.1. pranešėjo statusas (ginklo savininkas, ginklo naudotojas, teisėsaugos pareigūnas, kitas asmuo);

13.10.4.2. vardas (vardai);

13.10.4.3. pavardė (pavardės);

13.10.4.4. gimimo data;

13.10.4.5. pareigos, jeigu asmuo yra teisėsaugos institucijos pareigūnas arba įmonės, įstaigos ar organizacijos atstovas, kai įvykis yra susijęs su įmone, įstaiga arba organizacija;

13.10.4.6. telefono ryšio numeris;

13.10.4.7. el. paštas;

13.10.4.8. gyvenamoji vieta, jeigu pranešėjas yra privatus fizinis asmuo:

13.10.4.8.1. valstybė (pasirenkama iš valstybių klasifikatoriaus);

13.10.4.8.2. savivaldybė;

13.10.4.8.3. seniūnija;

13.10.4.8.4. vietovė;

13.10.4.8.5. gatvė;

13.10.4.8.6. namas;

13.10.4.8.7. butas;

13.10.5. ginklą praradęs, radęs asmuo:

13.10.5.1. fizinio asmens kodas;

13.10.5.2. vardas (vardai);

13.10.5.3. pavardė (pavardės);

13.10.5.4. gyvenamoji vieta, jeigu ginklą praradęs, radęs asmuo yra privatus fizinis asmuo;

13.10.5.5. valstybė (pasirenkama iš valstybių klasifikatoriaus);

13.10.5.6. asmens kategorija (ginklo savininkas, ginklo naudotojas, teisėsaugos pareigūnas, kitas asmuo);

13.10.5.7. pareigos, jeigu asmuo yra teisėsaugos institucijos pareigūnas arba įmonės, įstaigos ar organizacijos atstovas, kai įvykis yra susijęs su įmone, įstaiga arba organizacija;

13.10.5.8. radimo (praradimo data);

13.10.6. tyrimo rūšis (informacijos patikrinimas, ikiteisminis tyrimas);

13.10.7. tyrimo medžiagos, bylos numeris;

13.10.8. tyrimo būklė:

13.10.8.1. tyrimo eiga (laisva forma įvedami duomenys);

13.10.8.2. tyrimo pradžios data;

13.10.8.3. baigtas tyrimas;

13.10.8.4. tyrimo pabaigos data;

13.10.9. tyrimą atliekanti, baigusi įstaiga (pasirenkama iš policijos ir ikiteisminio tyrimo įstaigų sąrašo);

13.10.10. tyrimą atliekantis, baigęs pareigūnas:

13.10.10.1. vardas;

13.10.10.2. pavardė;

13.10.10.3. pareigos;

13.10.10.4. telefono ryšio numeris;

13.10.10.5. el. paštas;

13.10.11. trumpas baigto tyrimo rezultatų aprašymas (laisva forma įvedami duomenys);

13.10.12. ištirto įvykio teisinis įvertinimas (įstatymo pavadinimas, straipsnis, straipsnio dalis, punktas):

13.10.12.1. nusikalstama veika;

13.10.12.2. kitas teisės pažeidimas;

13.10.12.3. nėra teisės pažeidimo;

13.10.13. registro objekto paieškos priežastis;

13.10.14. veiksmai, atliktini suradus ir identifikavus registro objektą (ieškomą ginklą);

13.10.15. paieškos (perspėjimo) paskelbimo Lietuvos nacionalinėje Šengeno informacinėje sistemoje (toliau – N.SIS) būsena;

13.10.16. registro objekto identifikavimo numeris N.SIS;

13.10.17. registro objekto paieškos nutraukimo priežastis:

13.10.17.1. ieškomas ginklas surastas;

13.10.17.2. ieškomas ginklas sunaikintas;

13.10.17.3. kita priežastis (laisva forma įvedami duomenys);

13.10 18. paieškos (perspėjimo) paskelbimo N.SIS data;

13.10.19. paieškos (perspėjimo) galiojimo N.SIS pabaigos data;

13.10.20. paieškos (perspėjimo) nutraukimo N.SIS data.

13.11. Registro objekto išregistravimo priežastis:

13.11.1. nutraukta registro objekto paieška;

13.11.2. įregistruotas netinkamas objektas.

14. Registro objektų duomenims klasifikuoti naudojami šie klasifikatoriai:

14.1. valstybių klasifikatorius (Šengeno informacinės sistemos naudotojas);

14.2. policijos ir ikiteisminio tyrimo įstaigų kodų sąrašas;

14.3. ginklų rūšių klasifikatorius;

14.4. ginklų gamintojų klasifikatorius;

14.5. ginklų modelių klasifikatorius;

14.6. ginklo kalibro ir šovinio tipo klasifikatorius;

14.7. klasifikatoriai (kodų sąrašai), nurodyti Nusikalstamų veikų žinybinio registro duomenų tvarkymo taisyklėse, patvirtintose Lietuvos Respublikos vidaus reikalų ministro 2016 m. spalio 31 d. įsakymu Nr. 1V-776 „Dėl Nusikalstamų veikų žinybinio registro duomenų tvarkymo taisyklių patvirtinimo“;

14.8. kiti klasifikatoriai.

IV SKYRIUS

IGR OBJEKTŲ REGISTRAVIMAS

15. Ieškomų ginklų registrui duomenis teikia fiziniai ir juridiniai asmenys, ginklų savininkai ir naudotojai, pateikę pareiškimus arba pranešimus dėl pavogtų, pasisavintų arba dingusių ginklų, teikiantys reikšmingą informaciją, susijusią su IGR objektais. Duomenis taip pat teikia ikiteisminio tyrimo įstaigos, atliekančios tyrimą, susijusį su ginklais (baudžiamoji, asmens paieškos, asmens nustatymo bylos). Duomenų teikėjai privalo pateikti duomenis, nurodytus Nuostatų 13.6.1, 13.6.2, 13.6.5, 13.6.11, 13.7.1–13.7.3, 13.9.1, 13.9.3 papunkčiuose, išskyrus fizinius ar juridinius asmenis, radusius ginklus ir kurie nėra jų savininkai.

16. Duomenų teikėjo pateiktus duomenis tvarko policijos įstaigų ir Lietuvos kriminalinės policijos biuro IGR naudotojai – policijos įstaigos vadovo įgalioti pareigūnai, tarnautojai ar darbuotojai, kuriems teisės aktų nustatyta tvarka yra suteikti įgaliojimai iš duomenų teikėjų priimti gautus dokumentus, analizuoti teikiamų duomenų formas ir tvirtinti sprendimą dėl registravimo IGR, tolesnio duomenų tvarkymo, nacionalinių ir N.SIS paieškų skelbimo bei jų nutraukimo.

17. Ginklų nacionalinės ir N.SIS paieškos paskelbimo, duomenų taisymo, paieškos nutraukimo IGR tvarka yra nustatyta Nuostatų 6.7 papunktyje nurodytame Procedūrų apraše (41.1–54.2 papunkčiai).

18. IGR objektas laikomas įregistruotu, kai į Ieškomų ginklų registrą pagal Procedūrų apraše nustatytą tvarką yra įrašomi Nuostatų 13.2, 13.6 ir 13.10.1–13.10.3 papunkčiuose nurodyti duomenys ir registruojamam objektui suteikiamas unikalus identifikavimo kodas, taip pat ne mažiau kaip vienas registre pateikto objekto duomuo, pagal kurį yra galimybė identifikuoti IGR objektą.

19. Pasikeitus IGR objekto duomenims, duomenų teikėjas nedelsdamas apie tai privalo informuoti policijos įstaigą, o pareigūnas, gavęs pranešimą, – priimti sprendimą ir įvesti naujus duomenis, nurodydamas IGR duomenų pasikeitimo priežastį.

20. IGR objektas laikomas išregistruotu, kai į IGR įrašomi Nuostatų 13.10.8.3–13.10.12, 13.10.17, 13.11 papunkčiuose nurodyti registro duomenys.

21. Nustačius, kad IGR įregistruotas objektas neatitinka Nuostatų 12 punkte nurodytų objektų požymių (įregistruotas netinkamas objektas), tokį objektą įregistravęs registro tvarkytojas privalo jį išregistruoti per 3 darbo dienas nuo minėto fakto nustatymo toje įstaigoje dienos ir surašyti pažymą dėl IGR objekto išregistravimo priežasties.

22. IGR objektai įregistruojami, išregistruojami nedelsiant, gavus pranešimą, pareiškimą, tarnybinį pranešimą ar nutarimą apie objektų paieškos paskelbimą ar paieškos nutraukimą.

23. Išregistruotų IGR objektų duomenys iš karto perkeliami į IGR duomenų bazės archyvą, kuriame saugomi 75 metus nuo tų kalendorinių metų, kuriais duomenys buvo įrašyti į registrą, pabaigos. Pasibaigus nurodytam registro duomenų saugojimo terminui, registro duomenys ir dokumentai sunaikinami teisės aktų nustatyta tvarka. Archyvo duomenų naudojimo tvarką nustato policijos generalinis komisaras.

V SKYRIUS

REGISTRO DUOMENŲ TAISYMAS

24. Asmenys turi teisę susipažinti su IGR tvarkomais savo asmens duomenimis, vadovaujantis ADTAĮ. Asmuo, susipažinęs su IGR tvarkomais savo asmens duomenimis, turi teisę reikalauti, kad IGR tvarkytojas ištaisytų netikslius duomenis.

25. IGR tvarkytojas, įrašydamas į IGR duomenų bazę duomenis apie registro objektus, sutikrina gautus duomenis susijusiuose registruose ir, aptikęs duomenų neatitikimą, nustato jo priežastis.

26. Duomenys apie registro objektus taisomi, jeigu:

26.1. registre įrašyti neteisingi, netikslūs, neišsamūs duomenys dėl netikslumų dokumentuose, kuriais remiantis registruojami registro objektai, arba dėl registro tvarkytojo kaltės;

26.2. gaunamas rašytinis duomenų subjekto ar gavėjo prašymas pataisyti registre saugomus neteisingus, netikslius, papildyti neišsamius arba sunaikinti neteisėtai surinktus duomenis ir jį pagrindžiantys dokumentai.

27. Jeigu nustatoma, kad gauti iš susijusio registro ar valstybės informacinės sistemos duomenys iš esmės skiriasi nuo IGR duomenų teikėjo pateiktų duomenų ir (ar) dokumentų (neatitinka pagrindinių objektą apibūdinančių požymių, nurodytų Nuostatų 13.6.11, 13.7.1, 13.7.3, 13.9.1, 13.9.3 papunkčiuose), IGR objekto registravimo procedūra stabdoma. Kai registro objekto duomenys skiriasi nedaug (t. y. pagrindiniai požymiai, nurodyti Nuostatų 27 punkte, sutampa), registravimo procedūra nėra stabdoma. Jeigu registravimo procedūra atliekama toliau, suformuojami registro duomenys ir susijusio registro arba valstybės informacinės sistemos tvarkytojas nedelsdamas, bet ne vėliau kaip per 24 valandas, neatlygintinai informuoja apie pastebėtus jo pateiktų duomenų netikslumus.

28. IGR tvarkytojas, nustatęs duomenų teikėjo objektui registruoti pateiktų duomenų ir (ar) dokumentų arba susijusio registro ar valstybės informacinės sistemos tvarkytojo sąveikos būdu perduotų duomenų netikslumų, ne vėliau kaip per 5 darbo dienas apie tai informuoja duomenų teikėją arba susijusio registro ar valstybės informacinės sistemos tvarkytoją, pareikalauja ištaisyti netikslumus ir pateikti patikslintus duomenis, o šis, gavęs tokį prašymą, privalo pateikti patikslintus duomenis arba motyvuotą atsisakymą juos tikslinti ne vėliau kaip per 5 darbo dienas. Tik duomenų teikėjui patikslinus duomenis arba nustačius susijusio registro duomenų netikslumų, registro tvarkytojas pateiktus duomenis įrašo į IGR duomenų bazę. Tikslūs duomenys įrašomi į IGR duomenų bazę nedelsiant – nelaukiant, kol bus pateikti kiti patikslinti duomenys.

29. Asmenys, kurių duomenys įrašyti IGR, turi teisę susipažinti su registre pateiktais ir tvarkomais jų duomenimis ir nustatę, kad į registro duomenų bazę įrašyti neteisingi, netikslūs ar neišsamūs duomenys, turi teisę reikalauti, kad registro tvarkytojas ištaisytų netikslius, papildytų neišsamius arba sunaikintų neteisėtai tvarkomus duomenis. IGR tvarkytojas per 5 darbo dienas nuo asmens reikalavimą ištaisyti netikslius duomenis pagrindžiančių dokumentų gavimo privalo ištaisyti jo nurodytus netikslumus registre, informuoti apie tai reikalavusį asmenį ir patikslintus duomenis neatlygintinai perduoti duomenų gavėjams, susijusių registrų arba informacinių sistemų tvarkytojams.

30. Jeigu į IGR įrašyti neteisingi, netikslūs, neišsamūs duomenys dėl registro tvarkytojo kaltės, registro tvarkytojas privalo nedelsdamas, bet ne vėliau kaip per 24 valandas, netikslius duomenis ištaisyti ir neatlygintinai apie tai informuoti visus duomenų gavėjus, susijusių registrų ar valstybės informacinių sistemų tvarkytojus, kuriems perduoti netikslūs duomenys, taip pat duomenų subjektą.

VI SKYRIUS

IGR SĄVEIKA SU KITAIS REGISTRAIS IR VALSTYBĖS INFORMACINĖMIS SISTEMOMIS

31. IGR objektams apibūdinti naudojami šių susijusių registrų ir valstybės informacinių sistemų duomenys:

31.1. Nuostatų 13.10.1–13.10.3, 13.10.4.4, 13.10.5.6, 13.10.6–13.10.10.3, 13.10.11, 13.10.12 papunkčiuose nurodyti duomenys, gaunami iš Policijos registruojamų įvykių registro;

31.2. Nuostatų 13.6.2, 13.6.4, 13.6.7, 13.6.8, 13.6.10, 13.6.11, 13.6.13–13.6.15, 13.6.17, 13.6.19, 13.6.21, 13.6.22, 13.6.25.1, 13.7.8, 13.8, 13.9 papunkčiuose nurodyti duomenys, gaunami iš Policijos licencijuojamos veiklos informacinės sistemos, kai IGR objektai yra civilinėje apyvartoje esantys ginklai, įregistruoti Policijos licencijuojamos veiklos informacinėje sistemoje;

31.3. Nuostatų 13.7.1–13.7.7, 13.10.4.2–13.10.4.4, 13.10.4.8, 13.10.5.1–13.10.5.5 papunkčiuose nurodyti duomenys, gaunami iš Lietuvos Respublikos gyventojų registro;

31.4. Nuostatų 13.6.2, 13.6.4, 13.6.7, 13.6.8, 13.6.13–13.6.15, 13.6.17, 13.6.19, 13.6.21, 13.6.22, 13.6.25.2, 13.9 papunkčiuose nurodyti duomenys, gaunami iš Ginklų registro, kai IGR objektai yra specialaus statuso subjektų (Lietuvos Respublikos specialiųjų tyrimų tarnybos, Lietuvos Respublikos krašto apsaugos ministerijos, Lietuvos Respublikos vidaus reikalų ministerijos, Valstybės saugumo departamento, Lietuvos Respublikos generalinės prokuratūros, Lietuvos Respublikos ginklų fondo prie Lietuvos Respublikos vidaus reikalų ministerijos, Kalėjimų departamento prie Lietuvos Respublikos teisingumo ministerijos, Lietuvos šaulių sąjungos, jų padalinių ir pavaldžių įstaigų, taip pat Lietuvos Respublikos muitinės) ir valstybinių kriminalistinių ekspertinių įstaigų ginklai, įregistruoti Ginklų registre;

31.5. duomenys, gaunami iš N.SIS, nurodyti Nuostatų 13.10.15 ir 13.10.16 papunkčiuose.

VII SKYRIUS

REGISTRO DUOMENŲ, INFORMACIJOS, DOKUMENTŲ IR (ARBA) JŲ KOPIJŲ TEIKIMAS IR NAUDOJIMAS

32. IGR tvarkomi duomenys, informacija, dokumentai ir (arba) jų kopijos yra vieši, išskyrus asmens duomenis, teikiami IGR duomenų gavėjams, susijusiems registrams ir informacinėms sistemoms, institucijoms, kitiems juridiniams ir fiziniams asmenims vadovaujantis VIIVĮ. IGR asmens duomenys tvarkomi vadovaujantis ADTAĮ.

33. Teisė susipažinti su IGR duomenimis ir dokumentais gali būti ribojama vadovaujantis ADTAĮ 23 straipsnio 2 dalimi.

34. Viešai skelbiami statistiniai IGR duomenys, taip pat policijos registruojamo įvykio, kurio viešas paskelbimas nepakenktų tyrimui, trumpas aprašymas.

35. Duomenys IGR duomenų gavėjams teikiami pagal duomenų teikimo sutartį (jei teikimas daugkartinis) arba IGR duomenų gavėjo prašymą (jei teikimas vienkartinis), kuriame nurodomas duomenų naudojimo tikslas, teikimo ir gavimo teisinis pagrindas ir prašomų pateikti asmens duomenų apimtis arba pagal duomenų gavėjo ir duomenų valdytojo sudarytą duomenų teikimo sutartį, kurioje nurodomas duomenų naudojimo tikslas, sąlygos ir tvarka, duomenų teikimo bei gavimo teisinis pagrindas ir teikiamų duomenų apimtis.

36. Atsižvelgdami į duomenų gavėjo pateiktą prašymą, IGR tvarkytojai informaciją teikia žodžiu, raštu, išduodami pažymas, pagal turimus duomenis parengdami dokumentus, išduodami registro išrašus, taip pat informaciją teikia elektroninių ryšių priemonėmis; pateikdami peržiūrai leidžiamosios kreipties būdu internetu arba elektroninių ryšių tinklais; automatiniu būdu elektroninių ryšių tinklais bei kitais Lietuvos Respublikos įstatymuose, Europos Sąjungos teisės aktuose ir (arba) registro nuostatuose nustatytais būdais.

37. IGR duomenų teikimas gali būti apribotas VIIVĮ nustatytais atvejais. Atsisakymas teikti IGR duomenis turi būti pagrįstas Lietuvos Respublikos įstatymais ir (arba) Europos Sąjungos teisės aktais. Atsisakymas gali būti skundžiamas Administracinių bylų teisenos įstatymo nustatyta tvarka.

38. IGR duomenys teikiami neatlygintinai:

38.1. fiziniams ir juridiniams asmenims – apie IGR tvarkomus jų duomenis – kartą per kalendorinius metus Nuostatų 36 punkte nustatytais būdais;

38.2. susijusiems registrams – pagal duomenų teikimo sutartis;

38.3. ikiteisminio tyrimo įstaigoms, prokuratūrai, teismams, Vidaus reikalų ministerijos įsteigtoms įstaigoms ir įstaigoms prie Vidaus reikalų ministerijos, taip pat kitoms valstybės institucijoms, kai IGR duomenys yra būtini teisės aktuose nustatytoms šių institucijų tiesioginėms funkcijoms atlikti;

38.4. tarptautinėms Europolo, Interpolo ir kitoms teisėsaugos institucijoms – jų tiesioginėms funkcijoms atlikti (pasirašius duomenų teikimo sutartis – automatiniu būdu);

38.5. N.SIS – automatiniu būdu.

39. Fiziniams asmenims informacija apie IGR tvarkomus jų duomenis daugiau kaip kartą per kalendorinius metus teikiama vadovaujantis ADTAĮ už atlyginimą, kurio dydis apskaičiuojamas remiantis Lietuvos Respublikos Vyriausybės nustatyta tvarka.

40. Duomenys Europos Sąjungos valstybių narių ir (arba) Europos ekonominės erdvės valstybių, trečiųjų šalių fiziniams ir juridiniams asmenims, juridinio asmens statuso neturintiems subjektams, jų filialams ir atstovybėms teikiami VIIVĮ nustatyta tvarka.

41. Duomenų gavėjai duomenimis, gautais iš IGR, negali naudotis kitaip ar jų naudoti kitokiu tikslu, negu nustatyta juos suteikiant.

42. Nuostatų 36 punkte nurodytais būdais registro duomenis teikia Policijos departamentas, Lietuvos kriminalinės policijos biuras ir policijos įstaigos, automatiniu būdu – Informatikos ir ryšių departamentas.

VIII SKYRIUS

IGR DUOMENŲ, INFORMACIJOS IR DOKUMENTŲ SAUGA

43. IGR duomenų, informacijos ir dokumentų sauga užtikrinama vadovaujantis:

43.1. VIIVĮ;

43.2. Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;

43.3. Bendraisiais reikalavimais organizacinėms ir techninėms asmens duomenų saugumo priemonėms, patvirtintais Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71(1.12) „Dėl Bendrųjų reikalavimų organizacinėms ir techninėms asmens duomenų saugumo priemonėms patvirtinimo“;

43.4. Policijos informacinių sistemų ir registrų duomenų saugos nuostatais, patvirtintais Lietuvos policijos generalinio komisaro 2015 m. vasario 17 d. įsakymu Nr. 5-V-165 „Dėl Policijos informacinių sistemų ir registrų duomenų saugos nuostatų patvirtinimo ir kai kurių Lietuvos policijos generalinio komisaro įsakymų pripažinimo netekusiais galios“;

43.5. Asmens duomenų tvarkymo policijos įstaigose taisyklėmis, patvirtintomis Lietuvos policijos generalinio komisaro 2015 m. spalio 28 d. įsakymu Nr. 5-V-964 „Dėl Asmens duomenų tvarkymo policijos įstaigose taisyklių patvirtinimo“.

44. Už IGR duomenų ir informacijos saugą pagal kompetenciją Lietuvos Respublikos įstatymų nustatyta tvarka atsako IGR valdytojas ir IGR tvarkytojai.

45. IGR valdytojo ir tvarkytojo darbuotojai (naudotojai), kurie tvarko asmens duomenis, įpareigojami saugoti asmens duomenų paslaptį, jeigu šie asmens duomenys neskirti skelbti viešai, ši pareiga galioja ir jiems pasitraukus iš valstybės tarnybos, perėjus dirbti į kitas pareigas, pasibaigus jų darbo, sutartiniams ar kitiems santykiams.

46. IGR naudotojai yra atsakingi ir privalo užtikrinti įvedamų duomenų teisingumą ir tikslumą. Gauti iš juridinių ir fizinių asmenų teikiami duomenys privalo būti tikslinami susijusiuose registruose ir, juos patikslinus, įvedami nedelsiant.

47. IGR naudotojus registruoja, išregistruoja ir įgaliojimus jiems suteikia (toliau – administruoja) Policijos departamentas. Šiam tikslui naudojama registro naudotojų administravimo sistema, užtikrinanti, kad kiekvienas IGR naudotojas galėtų vykdyti tik tas duomenų tvarkymo funkcijas, kurias vykdyti įgaliojo sistemos administratorius.

48. Už IGR duomenų, informacijos ir dokumentų saugumo politikos įgyvendinimą ir kontrolę atsako IGR saugos įgaliotinis, už tinkamą registro veikimą ir registro duomenų, informacijos bei dokumentų saugą – policijos įstaigos, Lietuvos kriminalinės policijos biuras, už IGR duomenų bazės saugą – Informatikos ir ryšių departamentas.

49. IGR duomenų, informacijos ir dokumentų gavėjai užtikrina gautų duomenų, informacijos ir dokumentų apsaugą savo lėšomis ir priemonėmis, vadovaudamiesi galiojančiais Lietuvos Respublikos teisės aktais.

IX SKYRIUS

IGR FINANSAVIMAS

50. IGR priežiūra, tobulinimas ir plėtra finansuojama valstybės biudžeto lėšomis, Europos Sąjungos struktūrinių fondų lėšomis.

X SKYRIUS

IGR REORGANIZAVIMAS IR LIKVIDAVIMAS

51. IGR reorganizuojamas ir likviduojamas vadovaujantis VIIVĮ ir Registrų steigimo, kūrimo, reorganizavimo ir likvidavimo tvarkos aprašo, patvirtinto Lietuvos Respublikos Vyriausybės 2012 m. liepos 18 d. nutarimu Nr. 881 „Dėl Registrų steigimo, kūrimo, reorganizavimo ir likvidavimo tvarkos aprašo patvirtinimo“, nustatyta tvarka.

52. Likviduojamo IGR duomenys perduodami kitam registrui, kuris steigiamas vietoj likviduojamo, arba sunaikinami, arba perduodami valstybės archyvams Lietuvos Respublikos dokumentų ir archyvų įstatymo nustatyta tvarka.

___________________